કથામાં આગળ કહેવાયું છે કે, ત્યારબાદ રામજી રાવણનો વધ કરી વિજયને વર્યા અને સીતાજી સાથે પાછાં વળ્યાં. અહીં ગન્ધમાદન પર્વત પર પડાવ નાંખ્યા જ્યાં અનેક ૠષિ-મુનિ તપ સાધના કરતાં હતાં. રામચંદ્રજીએ હાથ જોડી પ્રાર્થના કરી કે, ‘‘હે મુનિશ્વર ! રાજા રાવણ તથા પુલત્સ્ય કુળનો વિનાશ કરી મને બ્રહ્મહત્યાનું પાપ લાગ્યું છે…. તેની મુક્તિનો ઉપાય કરો !’’ તપસ્વી મુનિવરોએ એક અવાજે કહ્યું, ‘‘હે રઘુનાથન, તમે અહીં જ મહાદેવનાં શિવલિંગની પ્રતિષ્ઠા કરો અને સદાશિવના આશીર્વાદ પ્રાપ્ત કરો તે જ તમને બ્રહ્મહત્યાના પાપથી મુક્ત કરશે !’’ રામચંદ્રજીએ તરત જ યુદ્ધ પહેલાં જે સ્થળે શિવલિંગ પ્રસ્થાપિત કર્યું હતું ત્યાં જઈને શિવજીની આરાધના-આરંભી અને કૈલાસથી શિવલિંગ તેમજ કાશી થી ગંગાજળ લઈ આવવા પોતાના સેવક હનુમાનને આદેશ આપ્યો.